לי

לי
--

אח

דודה

דוד

(טימוטי (בן דוד

(אריק (בן דוד

(קית (אשתו של טימוטי

(אוליבר (הבן של טימוטי

(דניאל (הבן של טימוטי

(פטריק (הבן של טימוטי

(טיפאני (בת זוג

כריס

ג'ק

**לי** הוא בן דוד של טימוטי וילד פיות.

## תיאור

לי מתואר כילד רזה וממושקף בעל פנים מנומשות ורעמת תלתלים חומה. לרוב הוא לועס ומנפח בלוני מסטיק.

## בעולם בני האדם

הוא הפך לילד פיות בגיל שש ושלושה חודשים, ויש לו אח, שקטן ממנו בערך בחמש שנים, בן שנה וחצי באותה תקופה.

אחרי שטימוטי עבר לבית מלון עם המשפחה שלו אז ווינטר התקשרה אל לי כדי לבקש את הכתובת של בית המלון. הוא התרגש מאוד מכך.

הוא היה במסיבת יום ההולדת השש עשרה של ווינטר.

הוא התחתן עם בחורה בשם טיפאני ויש להם ילד אחד בשם קלייד.

## בארץ קסם

לי הגיע לראשונה לארץ קסם בגיל שש ושלושה חודשים וקיבל את טוליפ כפיה החונכת שלו. הוא שוחח איתה בבית הפרחים, ביתה של טוליפ, ושם היא מציגה לו את ווינטר, שלא מרוצה מכך שתצטר לחלוק את טוליפ עם עוד ילד פיות. טוליפ מבטיחה שיש לה מספיק אהבה בשביל שניהם ושלא יצטרכו לצאת לכל המשימות יחד, אבל זה יהיה נחמד אם שניהם יהיו חברים. זה לא מצא חן בעיני ווינטר. לי, שהיה חדש להיותו ילד פיות ועוד לא שלט בכנפיו, ניסה לתפוס אותם, ומדי פעם היה מתעופף בבת אחת וצונח חזרה. לבקשת טוליפ, ווינטר לקחה את לי לסיור הראשון שלו בארץ קסם. לפני שיצאו מבית הפרחים, לי עופף בטעות ונתקע באחת מפיות הבית של טוליפ שנפלה לרצפה. הוא התנצל מיד.

במהלך הסיור ווינטר ולי דיברו, ומדי פעם ווינטר נאלצה לתפוס בזרועו של לי כדי למנוע ממנו לעוף גבוה מדי או להיתקע בעצים. ווינטר אומרת ללי שהוא ממש קטן, והוא עונה שזה עניין יחסי. בסיור ווינטר הראתה לו את בית הישיבות, בתי הגמדונים, שכונת הפטריות ושדה התינוקות הוורודים, יער סוסי הפלא ואת ביתה הישן של לילי. לי נהנה מהסיור אבל לווינטר היה קשה להתמודד עם סקרנותו ונאלצה לחלץ אותו פעמיים מענפי עץ סבוך ומארובה של אחד מבתי הגמדונים. כשסיימו את הסיור ווינטר הציעה לו ליווי הביתה אך הוא סירב כיוון שהכיר את הדרך היטב. הוא הודה לה על הסיור וביקש שלא תשנא אותו כי הוא חושב שבאמת יוכלו להיות חברים טובים. ווינטר המובכת אומרת שהיא לא שונאת אותו ושהיא בטוחה שיסתדרו היטב ומאחלת לו לילה טוב.

באחד הלילות כשווינטר עמדה ללכת אל איזמרגדה לאימון באבקת הקסם, לי עוצר אותה והם מדברים מעט. הוא מספר בגאווה שכבר קיבל משימות ובדיוק סיים להשקות את כל הגינה של טוליפ. ווינטר אומרת לו שאם הוא סיים כדאי שיחזור הביתה לישון ולי מתרגז ואומר שהיא לא יכולה להגיד לו מה לעשות כי היא לא אמא שלו או אפילו אחותו הגדולה. ווינטר נפרדת ממנו ומתעופפת משם, ולי עוקב אחריה. מגי ואדוארד מבחינים בו, אדוארד אפילו קורא לו האח החדש של ווינטר, ובתגובה לכך ווינטר דורכת על רגלו בכעס. ווינטר מבקשת מלי שילך הביתה ולי מוציא לה לשון ואומר שוב שהיא לא מחליטה עליו. אדוארד שוב צוחק שהם רבים כמו שני אחים, מה שמזכה אותו במבט כועס מווינטר. לבסוף ווינטר, מגי ואדוארד נכנסים לביתה של איזמרגדה ולי, שנשאר מאחור נעלב, חוזר הביתה.

לי עוזר במריבת הגמדונים כאשר המצנפות שלהם התבלגנו. הוא מגיע לבית הפרחים לפני ווינטר, וכשהיא מגיעה הוא אומר שהוא מחכה לה כבר שעות. כשטוליפ מסבירה להם שהמצנפות שלהם התבלגנו, לי מזלזל בחשיבותן, ובעיניו הן רק מצנפות. טוליפ מסבירה שהגמדונים מאמינים שהם לא יכולים לחשוב בלי המצנפות ובגלל זה הם מורידים אותם רק בזמן השינה והמקלחת. ווינטר ניגשת לשם עם לי שמתרגש מהמריבה, וחושבת לעצמה שההתנהגות שלו ילדותית.

כשטווי החלומות נעלמים, לי מופתע לשמוע שהם אחראים על סריגת החלומות של בני האדם כולל שלו. הוא שואל אם הם טווים חלומות גם לפיות וטוליפ מספרת לו שפיות לא חולמות כי הן חיות את החלומות שלהן. ווינטר פגשה אותו בבית של טוליפ כשהוא יושב על גרם המדרגות ומריח את הפרחים. בדרך למפעל, לי מקשיב בסקרנות לווינטר שמספרת לו על המפעל. הוא עדיין לא שולט לגמרי בכנפיים אך כבר לא זקוק לעזרה. כשהם מגיעים למפעל החלומות, לי פוגש את פרדריק, הטווה היחיד שנשאר, ומכנה אותו תולעת מכוערת. ווינטר ממהרת להשתיק אותו, מופתעת מחוצפתו, ומציעה לו לשמור את המחשבות שלו לעצמו כדי שלא יפגע ברגשותיו של פרדריק. לי משתתק, ופרדריק מברך אותם לשלום כמכרים. לי מופתע שהוא מכיר אותו, ופרדריק צוחק ומסביר שהוא אחראי על החלומות שלו, ומראה לו אל סלסלה מלאה במכוניות סרוגות, כמו המכונית שלי חלם עליה לילה קודם. לי המום שהוא יודע את זה אבל מופתע שהמכונית נראית כמו סוודר ולא אדומה עם פגוש כסוף כמו זו שראה בלילה, ופרדריק מסביר שהם אחראים רק על התוכן ולא על החומר או הצבע. פרדריק גם מציע להראות לווינטר את החלום שלה מהלילה הקודמת, אבל היא מסרבת כי בעיניה חלומות זה דבר אישי. לאחר מכן פרדריק חוזר לסרוג ולי שואל אותו מה הוא עושה, ווינטר מתעניינת מה הוא סורג ופרדריק, שסורג סיפור אהבה, מראה להם את סלסלת האהבה בתשובה לשאלתה של ווינטר על איך אהבה נראית. ווינטר מביעה דאגה ושואלת מה יהיה עכשיו כשהוא טווה החלומות היחיד שנשאר, ופרדריק נאנח ומסביר שכנראה שבני האדם יפסיקו לחלום. לי מתייחס לזה בביטול ואומר שלדעתו אפשר להסתדר גם בלי חלומות, אבל פרדריק מסביר שבלי חלומות כל העולם ישתנה וכל היצורים שחולמים בו. ווינטר ולי מתעניינים בכך שרק הוא נשאר מבין הטווים. לי לא מבין למה הם עובדים קשה כל כך בשביל בני האדם כשאין להם אפילו קשר איתם ופרדריק עונה לו שהם עושים את זה בשביל ארץ קסם ושמדי פעם הם משחילים לחלומות יצורים מארץ קסם כמו פיות וגמדונים, כדי להבטיח שבני האדם לא ישכחו אותם לגמרי, למרות שהמעבר מעולם בני האדם לארץ קסם היה פתאומי. פרדריק חייב לחזור לטוות ולי וווינטר עפים משם חזרה אל בית הפרחים, כדי לדווח לטוליפ על מה שקרה, כפי שביקשה מהם מוקדם יותר באותו הערב.

כשפרצה שריפה בחורשה בארץ קסם לי נשלח על ידי טוליפ לחורשה לאסוף עבורה שבע פטריות כחולות לפני שידעה על התפרצות השריפה. טוליפ המודאגת מתעופפת עם ווינטר, שמרגיעה אותה ואומרת שלי הוא ילד חכם והוא יהיה בסדר. הן מגיעות לחורשה ותוך כדי הניסיונות לכבות אותה, הן קוראות בשמו של לי ומנסות למצוא אותו. כשהשריפה נכבית, בעזרתו של הנהר, כולם מחפשים את לי וגם אדוארד שנעלם. אדוארד משמיע קול וצועק שמצא את לי, ששכב בתוך סבך שיחים צפוף עם עינים עצמות, כשגופו ובפניו מפוחמים ושחורים. אדוארד מרגיע את ווינטר המבוהלת ומסביר שמצא את לי במצב הזה, ושהוא רק התעלף מהחום. גמדונית אחת מביאה ללי מים, הוא שותה ומשתעל ושואל בבלבול איפה הוא. טוליפ רצה לקראתו בשמחה ובהקלה, מחבקת אותו חזק ומודה לאדוארד על שמצא אותו. היא לוקחת את לי איתה אל בית הפרחים כדי לרפא אותו עם כדור צחוק ולאחר מכן נותנת לו כשבוע מנוחה בהם היא לא קוראת לו אל ארץ קסם.

בחיפושים אחר טווי החלומות, לי נמצא יחד עם ווינטר, מגי, אמילי, אריק, גמדון וגמדונית, במשלחת חיפושים מספר חמש שהונהגה על ידי פרנציס גו השלישי. כשפרנציס מציעה שילכו בטור לי הוא הראשון שמתנגד כי אף משלחת לא הולכת ככה. פרנציס הנעלב לא מגיב והמשלחת מתחילה ללכת כשלוש שעות, במהלכם ילדי הפיות במשלחת דיברו ביניהם, עד שקמליה ביקשה מכולם לחזור אל חורשת האלונים, והמשלחת צעדה שלוש שעות בחזרה.

בחורף לאחר מכן, אחרי שהוא כבר חצי שנה ילד פיות, הוא נקרא ביחד עם ילדי פיות אחרים לעזור לטפל בשלגלגים כי הם עשו בעיות כמו שהם עושים בכל חורף. הוא מחפש אחר מנהיג השלגלגים יחד עם ווינטר, וכשהיא מוציאה את אבקת הקסם שלה כדי להשתמש בה על שלגלג שפגשו, לי מעמיד פנים שהוא לא יודע מה זה ושואל אותה על כך. ווינטר עונה לו שהיא יודעת שהוא עוקב אחריה כל פעם לאימון של איזמרגדה, ולי, סמוק ונבוך, שואל אם היא מתכוונת להשתמש בזה על השלגלג. היא מהנהנת ואכן עושה כך.

במסיבה לכבוד האביב, לי שומע שטימוטי הזמין את ווינטר, מגי ואדוארד לבוא לבקר אותו ואז הוא החל להתלונן שאף פעם לא מזמינים אותו לשום מקום ושאל אם גם הוא יכול לבוא. טימוטי אומר שגם הוא מוזמן מה שגורם ללי להתרצות ולחייך. כשהרביעייה עפה לבתים שלהם לי עקב אחריהם וצוטט להם וכששאל אותם על מה הם מדברים ווינטר ענתה לו במסתוריות שהם מדברים על ענקי האבן מה שגרם לו להיות מאוד מבולבל אבל הוא לא ניסה להשיג עוד תשובות כי הוא הבין שהוא לא יקבל מענה אז הוא הפסיק להציק.

## מידע אקראי

* לי נולד בקיץ
* הוא הפך לילד פיות בגיל שש ושלושה חודשים